Gemeng Diddeleng

D'Gemeng Diddeleng ass eng vun den  Gemengen am Groussherzogtum Lëtzebuerg. Se läit am Kanton Esch-Uelzecht. De Chef-lieu vun der Gemeng ass d'Uertschaft Diddeleng vun där se och hiren Numm huet.

 Quartieren a Sektiounen 

 Balzeng
 Biereng
 Brill Butschebuerg
 Diddeleng
 Gafelt Italien (Diddeleng)
 Op der Schmelz
 Um Däich Boltebierg
 Ribbeschpont
 Tattebierg Wolkeschdall

 Geographie 
Diddeleng läit am Nordoste vum loutrengesche Minettsbaséng um Bord vun der Cuesta vum Bajocium am Dall vun der Diddelengerbaach.

De Süde vum Dall, wou grouss Industrieanlage stinn, ass vun Osten hier vun den Héichte vum Doggerplateau begrenzt an no Norden an Nordoste geet en op an den Dall vun der Gander an der Uelzecht.

 Topographie 
Am Nordweste steet eng eenzel Kopp de Gehaansbierg, ee sougenannten Ëmlafbierg, mat enger Héicht vu 405 m, op deem Reschter vun enger Buergruin a réimescher Festung ze fanne sinn.

Den héchste Punkt ass op der Grenz vun Téiteng um Kalebierg op 435 m.

Eng besser bekannt héich Plaz ass de Ginzebierg deen eng Héicht vu 424 m (NG-L) huet, an ënner deem op engem Plateau op enger Héicht vu 417,5 Meter den RTLs-Sender steet, deen e bei klorem Wieder op méi wéi 20 km gesi kann.

Den déifste Punkt ass am Thilleweier op der franséischer Grenz op 256 m.

Nopeschuertschaften
Zu Lëtzebuerg: Helleng, Beetebuerg, Näerzeng, Keel an Téiteng

A Frankräich: Wuelmereng, Kanfen, Zoufftgen an Hoen

 Geschicht 
Duerch d'Gesetz vum 4. August 1907 krut Diddeleng den Titel "Stad". Mat deem Gesetz ginn déi zwee fréier Dierfer Biereng a Butschebuerg an d'Stad mat iwwerholl a sinn haut Quartiere vun Diddeleng.

D'Geschicht vun Diddeleng ass staark markéiert vun der industrieller Entwécklung am Minett. Gläich an der zweeter Hallschent vum 19. Joerhonnert war Diddeleng eng Héichbuerg vun der Stolfabrikatioun. Et war eng grouss Schmelz mat Héichiewen, engem Stolwierk an engem Walzwierk opgeriicht ginn, mat spéider niewendrun enger Galvaniséierungsanlag, enger Sauerstoffanlag, a mat der Gare Diddeleng-Schmelz fir déi fäerdeg Produkter op Zich ze verlueden. De Schinnequai ass haut nach ee Begrëff fir all Diddelenger.

Ëm 1882 hunn d'Patrone vun der Diddelenger Schmelz den Optrag ginn fir eng Zillebäckerei opzeriichten, well si Zille gebraucht hu fir hir Hangaren, Atelieren a Kamäiner ze bauen, an awer och fir d'Aarbechterhaiser an de Kolonie wéi am Brill an der Hondsgaass (rue du Travail), an an der Lachegaass (rue de Zoufftgen). Déi Fabrick gouf vun engem belschen Industriellen dem Victor Tassin opgeriicht op der Plaz déi haut de Quartier Wolkeschdall ass.

No der Restrukturéierung vun der Arbed an den 1980er Joren ass nëmme méi ee kaalt Walzwierk an eng Beschichtungsanlag iwwreg bliwwen.

Duerno hu sech zu Diddeleng a ronderëm kleng, mëttel an och e puer méi grouss Industrien niddergelooss sou wéi Giebel, Husky, a Luxguard.

 Wopen 
100px Beschreiwung am Originaltext:
D'or au lion de sable

Entwécklung vun der Awunnerzuel

Politik
De Gemengerot vun Diddeleng gëtt nom Proporzsystem gewielt. E setzt sech zanter 2017 aus 19 (bis 2011: 17, bis 1999: 15) Conseilleren zesummen.

Zesummesetzung 
 Joer  ADR  CSV  gréng  Lénk  LSAP  DP  1999  1  2  1  -  11  -  2005  0  4  2  -  11  - 2011  1  3  2  1  10   - 2017  1  5  2  1  10  - 2023  1  4  2  1  10  1  

 Buergermeeschteren 

 1797–1798: Jean Magnette
 1798–1799: Michel Krips
 1799–1801: Jean Michel Philippart
 1801–1804: Michel Weber
 1804–1805: Max Boland
 1805–1807: Orphée Bernard
 1807–1814: Frantz Plutot
 1815–1821: Jean Baptiste Schmitt
 1822–1836: Jean Pierre Gérard
 1836–1844: Pierre Theis
 1844–1849: Michel BerwickARRÊTÉ ROYAL GRAND-DUCAL, du 29 décembre 1843, n°2926f, portant nomination des Bourgmestres et Echevins des villes, et des Bourgmestres des campagnes du Grand-Duché am Memorial N°3 vun 1844 
 1849–1854: Jean Antoine Philippart
 1854–1861: Michel Landtgen
 1861–1863: Henri Steichen
 1864–1882: Franz Theis
 1882–1893: Michel Adolphe Sinner
 1894–1896: Pierre Theis
 1897–1902: Jean Nieles
 1903–1914: Pierre Theis
 1914–1920: Jean Berchem
 1920–1925: Michel Gindt 
 1925–1928: François Scholer
 1929–1935: Emile Ludwig
 1935–1946: Théodore Thiel
 1946–1965: Jean Fohrmann
 1965–1973: René Hartmann
 1973–1984: Nicolas Birtz
 1985–1993: Louis Rech
 1994–2004: Mars Di Bartolomeo
 2004-2014: Alex Bodry
zanter 2014: Dan Biancalana 

 Kuckeswäertes 
 Naturpark Haard
 Gehaansbierg
 Buergruinen
 Aussiichtstuerm mat Plattform op 16 Meter Héicht
 Gehaanskapell
 D'Kierch St. Martin an déi restauréiert Stahlhut Uergel vun 1912
 D'Lukaskapell vu Butschebuerg
 D'Jousefskapell vu Biereng
 D'Eligiuskapell vun Diddeleng
 Den 285 Meter héijen Antennepotto vun RTL um Ginzebierg
 De Regionalmusée vun den Zwangsrekrutéierten
 Waassertuerm + Pomhouse, fréier Infrastrukture vun der Schmelz, déi zu engem Fotosmusée ëmgebaut goufen

 Bekannt Diddelenger 

 Andy Bausch, Filmregisseur
 Benny Berg, Politiker
 Nic Biever, Politiker
 Alex Bodry, Politiker
 Roland Bombardella, Liichtathleetik-Sportler an Offizéier
 Mars Di Bartolomeo, Politiker
 Pierre Cao, Komponist an Dirigent
 Colette Flesch, Politikerin a Fechterin
 Jean Fohrmann, Buergermeeschter, Papp vun der Marthe Bigelbach-Fohrmann a Grousspapp vum Alex Bodry
 Roger Gilson, Vëlossportler
 Germaine Goetzinger, Literaturwëssenschaftlerin
 Jean Hengen, Äerzbeschof
 Erna Hennicot-Schoepges, Politikerin
 Nic Hoffmann, Geschäftsmann a Gemengerot, bekannt als den Zockernicki
 Dominique Lang, Moler
 Fleur Maxwell, Äiskonschtleeferin
 Ernest Mengel, Foussballspiller an Olympionik
 Florian Mengel, Foussballspiller
 Wenzel Profant, Resistenzler, Moler a Sculpteur
 Jos Romersa, Turner
 Etienne Schneider, Politiker
 Edy Schütz, Vëlossportler
 Andrée Viénot, franséisch Politikerin (Duechter vum Émile Mayrisch)

 Partnerschafte mat auslännesche Stied 
 Lauenburg/Elbe an , zanter 1958, ()
 Manom a , zanter 1958, ()
 Lebork a , zanter dem 29. September 2001, ()
 Feltre an 
 Arganil a 

 Interkommunal Syndikater 
D'Gemeng Diddeleng ass Member vu follgenden interkommunale Syndikater:

 MINETT-KOMPOST
 PRO-SUD
 SEBES
 SES
 SICEC
 SICONA-Sud-Ouest SIDOR
 SIGI
 STEP
 SYVICOL
 TICE

 Literatur zum Theema 
 100 Joer Diddeleng, Bäilag vum Tageblatt Nr. 286 vum 8. Dezember 2007, 24 S.

 Kuckt och 

 F91 Diddeleng
 Centre de documentation sur les migrations humaines

 Um Spaweck 

 Offiziell Säit vun der Stad Diddeleng
 D'Gemeng Diddeleng op der Websäit vum Syvicol
 Offiziell Säit vun der Diddelenger Stadmusek
 TICE
 Den F91 Diddeleng
 Diddelenger Schoulen
 Diddelenger Schachclub


Diddeleng
Diddeleng
Kategorie:Kanton Esch-Uelzecht